सहारनपुर। जिले में कोरोना का कहर थमने का नाम नहीं ले रहा है। अब कोरोना वायरस ने निजी अस्पतालों में भी दस्तक दे दी है। सहारनपुर के तीन बड़े निजी अस्पतालों में एक डॉक्टर समेत 29 लोग कोरोना पॉजिटिव मिले हैं। जिले में कोरोना मरीजों की संख्या 3583 तक पहुंच गई है।
स्वास्थ्य विभाग के अनुसार, कोरोना पॉजिटिव मरीजों में निजी अस्पतालों के अलावा शारदा नगर, नुमाइश कैम्प, बेहट रोड, देवबंद, नागल, सरसावा, नकुड़ आदि क्षेत्रों के रहने वाले हैं। कई लोगों में कोरोना के हल्के लक्षण दिखाई दिए हैं, इन्हें होम आइसोलेट कर दिया गया है। अन्य मरीजों को कोविड अस्पताल भेज दिया गया है। 2030 कोरोना पॉजिटिव स्वस्थ होकर अपने घर लौट आए हैं। अब 1553 कोरोना के एक्टिव केस हैं।